
ŠAKIŲ RAJONO SAVIVALDYBĖS TARYBA

SPRENDIMAS 

DĖL RAJONO SAVIVALDYBĖS TARYBOS 2013 M. BALANDŽIO 25 D. SPRENDIMO NR. T-165 DALINIO PAKEITIMO 
2014 m. birželio 27 d. Nr. T-221
Šakiai

 
Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 straipsnio 39 punktu, 16 straipsnio 2 dalies 36 punktu, Alkoholio kontrolės įstatymo (Žin., 1995, Nr. 44-1073; 2004, Nr. 47-1548) 16 straipsnio 7 dalimi, Vyriausybės 2004 m. gegužės 20 d. nutarimu Nr. 618 (Žin., 2004, Nr. 84-3050; TAR, 2014-03-05, 2014-02671) patvirtintų Didmeninės ir mažmeninės prekybos alkoholio produktais licencijavimo taisyklių (Žin., 2004, Nr. 84-3050; TAR, 2014-03-05, 2014-02671) 6 punktu, nusprendžia,

pakeisti iš dalies rajono savivaldybės tarybos 2013 m. balandžio 25 d. sprendimu Nr. T-165 „Dėl mažmeninės prekybos alkoholiniais gėrimais licencijų išdavimo tvarkos tvirtinimo ir rajono savivaldybės tarybos sprendimų pripažinimo netekusiais galios“ patvirtintą mažmeninės prekybos alkoholiniais gėrimais tvarką:

1. išbraukiant 5.1-5.8 punktus, o 5 punktą išdėstant taip: 

„5. rajono savivaldybės administracija išduoda licencijas verstis mažmenine prekyba alkoholiniais gėrimais pagal rūšis, kurios yra nustatomos Lietuvos Respublikos Vyriausybės patvirtintose Didmeninės ir mažmeninės prekybos alkoholio produktais licencijavimo taisyklėse“;

2. išbraukiant 17 punkto pirmame sakinyje žodžius „šios tvarkos 5.6-5.8 punktuose nurodytas“ . 

